Propunere de REGULAMENT AL CONSILIULUI de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale /* COM/2013/0227 final - 2013/0118 (NLE) */





EXPUNERE DE MOTIVE 1. CONTEXTUL PROPUNERII Contingentele tarifare autonome ale Uniunii sunt necesare pentru produse a căror producție în Uniune nu este suficientă pentru a satisface necesitățile industriei utilizatoare din Uniune pentru perioada contingentară în curs. Ca răspuns la cererile formulate de mai multe state membre, Comisia, în colaborare cu experții guvernelor în cauză, a analizat posibilitatea deschiderii contingentelor tarifare autonome pentru anumite produse agricole și industriale. La 22 decembrie 2009, Consiliul a adoptat Regulamentul (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale, pentru a satisface în cele mai bune condiții cererea Uniunii pentru produsele în cauză. Trebuie deschise contingente tarifare ale Uniunii cu taxe vamale reduse sau zero raportat la taxele autonome prevăzute în Tariful Vamal Comun pentru volumele corespunzătoare, fără a cauza o perturbare a piețelor pentru aceste produse. Dezbaterile din cadrul reuniunilor Grupului pentru economie tarifară au indicat faptul că statele membre sunt dispuse să deschidă contingente pentru produsele enumerate în anexa I la prezenta propunere de regulament, fără a cauza o perturbare a piețelor pentru aceste produse. În plus, a devenit necesar să se adapteze contingentele enumerate în anexa II la prezenta propunere: pentru numerele de ordine 09.2620 și 09.2633 descrierea a trebuit să fie modificată, iar pentru numărul de ordine 09.2629 a trebuit să fie adăugat un alt cod TARIC. În plus, din motive de transparență, datele de expirare ale contingentelor cu numerele de ordine 09.2632 și 09.2917 au fost integrate în anexa II la prezenta propunere de regulament pentru a face cunoscută data la care vor fi închise aceste contingente. Propunerea este conformă cu politicile din sectoarele agricol, comercial, antreprenorial, al dezvoltării și al relațiilor externe. Mai concret, această propunere nu aduce atingere țărilor care beneficiază de un acord comercial preferențial cu UE (cum ar fi regimul SPG sau ACP ori țările candidate și potențial candidate). 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI A fost consultat Grupul pentru economie tarifară, care reprezintă ramurile industriale din fiecare stat membru. Toate contingentele enumerate reflectă acordul la care s-a ajuns în cadrul grupului. Nu s-a menționat existența niciunui risc potențial grav cu consecințe ireversibile. Prezenta propunere va fi supusă procedurii de consultare interservicii și va fi publicată după adoptarea sa de către Consiliu. 3. ELEMENTELE JURIDICE ALE PROPUNERII Modificarea unui regulament al Consiliului privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale, având ca temei juridic articolul 31 din Tratatul privind funcționarea Uniunii Europene. În temeiul articolului respectiv, contingentele tarifare autonome se stabilesc de către Consiliu cu majoritate calificată, pe baza unei propuneri a Comisiei. Propunerea intră în sfera competenței exclusive a Uniunii. În consecință, principiul subsidiarității nu se aplică. Aceste măsuri sunt conforme cu principiile instituite în vederea simplificării procedurilor pentru operatorii care desfășoară activități de comerț exterior, precum și cu comunicarea Comisiei din 2011 privind suspendările și contingentele tarifare autonome (C 363, 13.12.2011, p. 6). 4. IMPLICAȚIILE BUGETARE Taxe vamale nepercepute în valoare totală de aproximativ 8,8 milioane EUR/an. Efectul asupra resurselor proprii tradiționale ale bugetului este de -6,6 milioane EUR/an (75 % x 8,8 milioane EUR/an). 2013/0118 (NLE) Propunere de REGULAMENT AL CONSILIULUI de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 31, având în vedere propunerea Comisiei Europene, întrucât: (1) Pentru a asigura furnizarea neîntreruptă și în cantitate suficientă a anumitor mărfuri produse insuficient în Uniune și pentru a evita perturbarea pieței în cazul anumitor produse agricole și industriale, au fost deschise contingente tarifare autonome prin Regulamentul (UE) nr. 7/2010 al Consiliului[1]. Produsele din cadrul acestor contingente tarifare pot fi importate cu un nivel redus sau zero al taxelor. Din aceleași motive este necesară deschiderea, cu începere de la 1 iulie 2013, a unor noi contingente tarifare cu nivel redus sau zero al taxei pentru un volum corespunzător în cazul a nouă produse cu numerele de ordine 09.2644 și 09.2663 până la 09.2671. (2) Mai mult, pentru contingentele tarifare autonome ale Uniunii cu numerele de ordine 09.2620 și 09.2633 descrierea produsului trebuie adaptată, iar pentru numărul de ordine 09.2629 trebuie să fie adăugat un alt cod TARIC. (3) Pentru contingentele tarifare autonome ale Uniunii cu numerele de ordine 09.2917 și 09.2632 trebuie să se introducă data de închidere 31.12.2013 , dat fiind că nu este în interesul Uniunii să se continue acordarea acestor contingente după această dată. (4) Prin urmare, Regulamentul (UE) nr. 7/2010 trebuie modificat în consecință. (5) Întrucât contingentele tarifare trebuie să se aplice începând de la 1 iulie 2013, prezentul regulament trebuie să se aplice cu începere de la aceeași dată și să intre în vigoare imediat, ADOPTĂ PREZENTUL REGULAMENT: Articolul 1 Anexa la Regulamentul (UE) nr. 7/2010 se modifică după cum urmează: (1) se introduc rândurile cu numerele de ordine 09.2644 și 09.2663 până la 09.2671, prevăzute în anexa I la prezentul regulament; (2) rândurile conținând contingentele tarifare cu numerele de ordine 09.2620, 09.2629, 09.2632, 09.2633 și 09.2917 se înlocuiesc cu rândurile prevăzute în anexa II la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 iulie 2013. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Consiliu Președintele ANEXA I Contingentele tarifare menționate la articolul 1 alineatul (1) Număr de ordine || Cod NC || TARIC || Descrierea || Perioada contingentară || Volumul contingentului || Taxa contingentară (%) 09.2663 || ex 1104 29 17 || 10 || Grăunțe de sorg măcinate care au fost cel puțin decojite și degerminate, utilizate la fabricarea produselor de umplutură sub formă de fulgi pentru ambalare (1) || 1.7-31.12 || 750 de tone || 0 % 09.2664 || ex 2008 60 19 ex 2008 60 39 || 30 30 || Cireșe care conțin un adaos de alcool, cu sau fără un adaos de zahăr în proporție de 9 % din greutate, având un diametru mai mic de 19,9 mm împreună cu sâmburele, utilizate la confecționarea produselor din ciocolată (1) || 1.7-31.12 || 500 de tone || 10 % (2) 09.2665 || ex 2916 19 95 || 30 || (E,E)-Hexa-2,4-dienoat de potasiu (CAS RN 24634-61-5) || 1.7-31.12 || 4 000 tone || 0 % 09.2666 || ex 3204 17 00 || 55 || Colorant C.I. Pigment Red 169 (CAS RN 12237-63-7) || 1.7-31.12 || 20 de tone || 0 % 09.2644 || ex 3824 90 97 || 96 || Preparat care conține în greutate: — || 55 % sau mai mult, dar maximum 78 % glutarat de dimetil — || 10 % sau mai mult, dar maximum 28 % adipat de dimetil și — || maximum 25 % succinat de dimetil 1.7-31.12 3 000 de tone 0 % 09.2671 || ex 3905 99 90 || 81 || Poli(butiral de vinil (CAS RN 63148-65-2): — || cu un conținut de grupări hidroxil de 17,5 – 20 mol % și — || cu o mediană a dimensiunii particulelor (D50) de peste 0,6 mm 1.7-31.12 5 500 de tone 0 % 09.2667 || ex 8537 10 99 || 51 || Tablou de comandă electromecanic: — || cu un întrerupător cvintuplu, — || cu un conductor electric, — || cu un circuit integrat, — || cu sau fără receptor infraroșu utilizat la fabricarea produselor care se încadrează la pozițiile 8521 și 8528 (1) 1.7-31.12 3 000 000 unități 0 % 09.2668 || ex 8714 91 10 ex 8714 91 10 || 21 31 || Cadru de bicicletă construit din fibre de carbon și rășină artificială, vopsit, lăcuit și/sau șlefuit, utilizat la fabricarea de biciclete (1) || 1.7-31.12 || 38 000 unități || 0 % 09.2669 || ex 8714 91 30 ex 8714 91 30 || 21 31 || Furcă-față de bicicletă, construită din fibre de carbon și rășină artificială, vopsită, lăcuită și/sau șlefuită, utilizată la fabricarea de biciclete (1) || 1.7-31.12 || 26 000 unități || 0 % 09.2670 || ex 9405 40 39 || 30 || Ansamblu lumină electrică format din: — || plăci de circuite imprimate și — || diode electroluminiscente (LED) pentru fabricarea unităților de retroiluminare a ecranelor TV plate (1) 1.7-31.12 8 500 000 bucăți 0 % || (1) || Suspendarea taxei face obiectul articolelor 291 - 300 din Regulamentul (CEE) nr. 2454/93 al Comisiei (JO L 253 11.10.1993, p. 1). || || (2) || Se aplică taxa specifică. || ANEXA II Contingentele tarifare menționate la articolul 1 alineatul (2) Număr de ordine || Cod NC || TARIC || Descrierea || Perioada contingentară || Volumul contingentului || Taxa contingentară (%) 09.2632 || ex 2921 22 00 || 10 || Hexametilendiamină (CAS RN 124-09-4) || 1.1-31.12.2013 || 40 000 tone || 0 % 09.2917 || ex 2930 90 13 || 90 || Cistină (CAS RN 56-89-3) || 1.1-31.12.2013 || 600 tone || 0 % 09.2629 || ex 7616 99 90 ex 8302 49 00 || 85 91 || Mânere telescopice din aluminiu, pentru fabricarea valizelor (1) || 1.1-31.12 || 800 000 unități || 0 % 09.2633 || ex 8504 40 82 || 20 || Redresor electric cu o putere care nu depășește 1 kVA, utilizat la producerea aparatelor care se încadrează la pozițiile 8509 80 și 8510 (1) || 1.1-31.12 || 4 500 000 unități || 0 % 09.2620 || ex 8526 91 20 || 20 || Ansamblu pentru sisteme GPS, cu funcție de determinare a poziției, fără afișaj, cu o greutate mai mică sau egală cu 2 500 g || 1.1-31.12 || 3 000 000 unități || 0 % || (1) || Suspendarea taxei face obiectul articolelor 291 - 300 din Regulamentul (CEE) nr. 2454/93 al Comisiei (JO L 253 11.10.1993, p. 1). || FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI 1. TITLUL PROPUNERII: Regulament al Consiliului de modificare a Regulamentului (UE) nr. 7/2010 privind deschiderea și modul de gestionare a contingentelor tarifare autonome ale Uniunii pentru anumite produse agricole și industriale 2. LINII BUGETARE Capitol și articol: capitolul 12, articolul 120 Suma înscrisă în buget pentru exercițiul financiar 2013: 18 631 800 000 EUR (PB 2013) 3. IMPLICAȚII FINANCIARE ¨ Propunerea nu are implicații financiare X Propunerea nu are implicații financiare asupra cheltuielilor, dar are implicații financiare asupra veniturilor. Efectul este următorul: (milioane EUR cu o zecimală) Linia bugetară || Venituri[2] || Perioadă de 6 luni începând cu zz/ll/aaaa || [Anul: 2/2013] Articolul 120 || Implicații asupra resurselor proprii || 1/7/2013 || -3,3 (milioane EUR cu o zecimală) Situația după acțiune || [2014 – 2017] Articolul 120 || - 6,6 / an Valoarea totală a taxelor nepercepute în 2012 ca urmare a contingentului tarifar autonom în vigoare în temeiul Regulamentului (UE) nr. 7/2010 s-a ridicat la 54,9 milioane EUR. Adăugările aduse prin prezentul regulament vor duce la o creștere anuală a taxelor vamale nepercepute estimată la 8,8 milion EUR. Pe baza celor de mai sus, pierderea de venituri rezultată din aplicarea prezentului regulament poate fi estimată la 6,6 milion EUR/an pentru perioada 1.1.2014 - 31.12.2017 (8,8 milioane EUR valoare brută x 0,75) și 3,3 milioane EUR pentru perioada 1.7.2013 - 31.12.2013. 4. Măsuri antifraudă Controlul utilizării finale a anumitor produse care fac obiectul prezentului regulament al Consiliului se va efectua în conformitate cu articolele 291-300 din Regulamentul (CEE) nr. 2454/93 al Comisiei. [1] JO L 3, 7.1.2010, p. 1. [2] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % reprezentând cheltuieli de taxare.